‘Gee Heyneke ’n regverdige kans’ | Nuus24
LAASTE OPGEDATEER: 2013-05-20, 10:43
Artikels gelees: 272
‘Gee Heyneke ’n regverdige kans’
27 August 2012, 15:08
- JJ Lourens
Insake: Springbokke se vertoning die afgelope naweek...Ons probleme lê op ons voorspelers, losskakel, senter en heelagter.Ons voorspelers is nie fisiek genoeg om as eenheid oor die bal te dryf en skoon te maak nie, en as hulle dit doen is hulle te min omdat daar te veel van hulle tussen die agterspelers staan. Ons flanke kom nie vinnig genoeg by die afbreekpunte uit nie, en ons verlang na 'n baljagter soos Heinrich Brüssow. Andries Bekker het ook Saterdag gesukkel en ons het ingooie verloor.Morné Steyn het gesukkel om die spel te dikteer en om besluite te maak as 'n skakel. Hy behoort teen die tyd gemaklik in daardie posisie te wees en die spel in 'n sekere rigting te stuur as hy sien dinge werk nie uit nie. Te veel onnodige "up & unders". Ek wens hulle wil dit los. Dis onnodige balbesit wat ons vir die ander spanne op 'n skinkbord gee. Dit kan dalk goed werk in nat toestande.Frans Steyn is 'n heelagter en nie 'n senter nie.Dit het gevoel of die Bokke net nie in die wedstryd was nie. Alles was plat en daar was geen deurdringendheid nie. Ons is veel beter as dit.Heyneke het dalk sy idee waarna toe hy die span wil neem en sy rekord sover van vyf gespeel (drie gewen, twee gelykop ) is nie so sleg as wat almal maak nie. Kom ons gee hom 'n regverdige kans. DEEL JOU MENING: Heyneke Meyer het Sondag erken hy het agterlyn-probleme waaraan hy moet werk voor die Rugbykampioenskap-wedstryd teen Australië. Waar dink jy lê die probleem? Hoe voel jy oor die Bokke se kanse teen Australië ná dié naweek? Stuur jou mening na terugvoer@nuus24.com.